ประกาศกรมการขนส่งทางบกประกาศกรมการขนส่งทางบกเรื่อง การกำหนดอุปกรณ์หรือสิ่งอำนวยความสะดวกในการสอนและฝึกหัดขับรถของโรงเรียนสอนขับรถพ.ศ. ๒๕๕๕[๑] ตามที่ได้มีประกาศกรมการขนส่งทางบก เรื่องการกำหนดอุปกรณ์หรือสิ่งอำนวยความสะดวกในการสอนและฝึกหัดขับรถของโรงเรียนสอนขับรถลงวันที่ ๑๑ มกราคม พ.ศ. ๒๕๔๘ และประกาศกรมการขนส่งทางบก เรื่องการกำหนดอุปกรณ์หรือสิ่งอำนวยความสะดวกในการสอนและฝึกหัดขับรถหลักสูตรการสอนขับรถที่ใช้เพื่อการขนส่งทางบกของโรงเรียนสอนขับรถลงวันที่ ๓๑ มีนาคม ๒๕๕๒ ไว้แล้ว นั้นโดยที่เป็นการสมควรรวมประกาศทั้งสองฉบับให้เป็นฉบับเดียวกันเพื่อความสะดวกในการตรวจสอบและอ้างอิงอาศัยอำนาจตามความใน ข้อ ๙ (๒) ข้อ ๑๐ (๑) และข้อ ๑๑ (๑)ของระเบียบกรมการขนส่งทางบกว่าด้วยการรับรองโรงเรียนสอนขับรถ พ.ศ. ๒๕๕๕อธิบดีกรมการขนส่งทางบก ออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่องการกำหนดอุปกรณ์หรือสิ่งอำนวยความสะดวกในการสอนและฝึกหัดขับรถของโรงเรียนสอนขับรถลงวันที่ ๑๑ มกราคม พ.ศ. ๒๕๔๘(๒) ประกาศกรมการขนส่งทางบก เรื่องการกำหนดอุปกรณ์หรือสิ่งอำนวยความสะดวกในการสอนและฝึกหัดขับรถหลักสูตรการสอนขับรถที่ใช้เพื่อการขนส่งทางบกของโรงเรียนสอนขับรถลงวันที่ ๓๑ มีนาคม ๒๕๕๒ข้อ ๒ ผู้ได้รับหนังสือรับรองต้องจัดให้มีอุปกรณ์หรือสิ่งอำนวยความสะดวกในการฝึกหัดขับรถอย่างน้อยดังนี้๒.๑ หลักสูตรการสอนขับรถที่ใช้เพื่อการขนส่งทางบก(๑) รถยนต์ที่มีสภาพมั่นคงแข็งแรง มีเครื่องอุปกรณ์และส่วนควบครบถ้วนถูกต้องตามกฎกระทรวงออกตามความในกฎหมายว่าด้วยการขนส่งทางบกมีเข็มขัดนิรภัยและต้องจัดให้มีรถยนต์ที่มีคันบังคับคู่อย่างน้อยหนึ่งคันหรือเหมาะสมกับจำนวนผู้เข้ารับการศึกษาที่ฝึกหัดขับ(๒) รถยนต์บรรทุกขนาดน้ำหนักรวมไม่น้อยกว่า ๓,๕๐๐ กิโลกรัม และหรือรถลากจูงหรือรถโดยสารที่มีขนาดที่นั่งเกินกว่า ๒๐ที่นั่ง มีสภาพมั่นคงแข็งแรงมีเครื่องอุปกรณ์และส่วนควบครบถ้วนถูกต้องตามกฎกระทรวงออกตามความในกฎหมายว่าด้วยการขนส่งทางบกมีเข็มขัดนิรภัยและต้องจัดให้มีรถดังกล่าวที่มีคันบังคับคู่อย่างน้อยหนึ่งคันหรือเหมาะสมกับจำนวนผู้เข้ารับการศึกษาที่ฝึกหัดขับ(๓) รถพ่วงชนิดสองเพลา ที่มีขนาดน้ำหนักรวมไม่น้อยกว่า ๓,๕๐๐ กิโลกรัม ช่วงล้อยาว ไม่น้อยกว่า ๔.๓๐ เมตร และหรือรถกึ่งพ่วงมีเครื่องอุปกรณ์และส่วนควบครบถ้วนถูกต้องตามกฎกระทรวงออกตามความในกฎหมายว่าด้วยการขนส่งทางบกรถที่ใช้ในการฝึกหัดขับตามวรรคหนึ่งทุกคันต้องมีเครื่องอุปกรณ์เพิ่มเติมดังนี้(๑) มีกระจกมองหลังติดตั้งภายในรถทางด้านซ้าย สำหรับผู้ฝึกสอนจำนวน ๑อัน โดยต้องมีขนาดความยาวไม่น้อยกว่า ๒๐ เซนติเมตร และความกว้างไม่น้อยกว่า ๖เซนติเมตร และมีกระจกมองข้างทางด้านซ้ายติดตั้งภายนอกรถสำหรับผู้ฝึกสอน ๑ อันที่สามารถให้ผู้ฝึกสอนมองเห็นรถทางด้านซ้ายของตัวรถเพื่อความปลอดภัย(๒) แผ่นป้าย ฝึกหัดขับ พื้นสีขาวตัวอักษรสีแดงมีขนาดความยาว๕๐ เซนติเมตร และความกว้างไม่น้อยกว่า ๓๐ เซนติเมตรติดตั้งบริเวณที่สามารถมองเห็นได้ง่ายทั้งด้านหน้า ด้านหลังและด้านข้างของรถทั้งสองข้าง(๓) เสียงสัญญาณแสดงการถอยหลังของรถ๒.๒ หลักสูตรการสอนขับรถยนต์(๑) รถยนต์ฝึกหัดขับที่มีลักษณะ ดังนี้(ก) มีสภาพมั่นคงแข็งแรงมีส่วนควบและเครื่องอุปกรณ์ครบถ้วนถูกต้องตามกฎกระทรวงออกตามความในกฎหมายว่าด้วยรถยนต์และมีเข็มขัดนิรภัย(ข) มีแป้นเบรก สำหรับผู้ฝึกสอน ๑ ชุด(ค) มีกระจกมองหลังติดตั้งภายในรถ สำหรับผู้ฝึกสอนจำนวน ๑ อัน โดยต้องมีขนาดความยาวไม่น้อยกว่า๒๐ เซนติเมตร และความกว้างไม่น้อยกว่า ๖ เซนติเมตรและมีกระจกมองข้างทางด้านซ้ายติดตั้งภายนอกรถสำหรับผู้ฝึกสอน ๑ อัน ที่สามารถให้ผู้ฝึกสอนมองเห็นรถทางด้านซ้ายของตัวรถเพื่อความปลอดภัย(๒) แผ่นป้าย ฝึกหัดขับ พื้นสีขาวตัวอักษรสีแดงมีขนาดความยาว ๓๐ เซนติเมตรและความกว้างไม่น้อยกว่า ๒๐ เซนติเมตรติดตั้งที่บริเวณที่สามารถมองเห็นได้ง่ายทั้งด้านหน้าและด้านหลังของตัวรถ๒.๓ หลักสูตรการสอนขับรถจักรยานยนต์(๑) รถจักรยานยนต์ฝึกหัดขับที่มีสภาพมั่นคงแข็งแรงมีส่วนควบและเครื่องอุปกรณ์ครบถ้วนถูกต้องตามกฎกระทรวงออกตามความในกฎหมายว่าด้วยรถยนต์และติดตั้งไฟแสดงการใช้เบรกมือและเบรกเท้าไว้ที่ด้านหน้ารถ(๒) จัดให้มีหมวกนิรภัยที่ได้มาตรฐาน(๓) จัดให้มีถุงมือสำหรับผู้เข้ารับการศึกษาอบรมที่ฝึกหัดขับรถจักรยานยนต์๑ ชุดต่อคน(๔)จัดให้มีสนับศอกสำหรับผู้เข้ารับการศึกษาอบรมที่ฝึกหัดขับรถจักรยานยนต์ ๑ ชุดต่อคน(๕)จัดให้มีสนับเข่าสำหรับผู้เข้ารับการศึกษาอบรมที่ฝึกหัดขับรถจักรยานยนต์ ๑ ชุดต่อคนประกาศณ วันที่ ๑๒ กรกฎาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๖๗/๑๔ กันยายน ๒๕๕๕